ส่วนที่ 1

ข้อมูลสรุป (Executive Summary)

สรุปภาพรวมของบริษัท

บริษัท ถิรไทย จำกัด (มหาชน) จำกัด ก่อตั้งเมื่อวันที่ 20 สิงหาคม 2530
ด้วยทุนจดทะเบียนและเรียกชำระแล้ว 4.2 ล้านบาท บริษัทฯได้เข้าจดทะเบียนในตลาดหลักทรัพย์
เอ็ม.เอ.ไอ เมื่อวันที่ 10 พฤษภาคม 2549 ณ. 31 ธันวาคม 2552
บริษัทฯมีทุนจดทะเบียนและเรียกชำระทั้งสิ้น 202,642,500 บาท โดยเป็นหุ้นสามัญจำนวน
202,642,500 หุ้น มูลค่าที่ตราไว้หุ้นละ 1 บาท

บริษัทฯประกอบธุรกิจผลิตและจำหน่ายหม้อแปลงไฟฟ้า ตามคำสั่งซื้อของลูกค้า (Made to Order)
เพื่อจำหน่ายทั้งในประเทศและต่างประเทศ ภายใต้เครื่องหมายการค้า “ถิรไทย”
รวมทั้งให้บริการติดตั้งและทดสอบหม้อแปลงไฟฟ้า
ปัจจุบันถือได้ว่าบริษัทฯเป็นผู้ผลิตหม้อแปลงไฟฟ้าในประเทศรายเดียวที่ผลิตได้ทั้งหม้อแปลงไฟฟ้ากำลังและหม้อแปลงระบบจำหน่าย

บริษัทฯ ผลิตและจำหน่ายหม้อแปลงไฟฟ้า ตามคำสั่งซื้อของลูกค้า (Made to Order)
เพื่อจำหน่ายทั้งในประเทศ และต่างประเทศ โดยมีสัดส่วนการจำหน่ายในประเทศร้อยละ 60-65
ซึ่งแบ่งเป็นภาคราชการ และ รัฐวิสาหกิจ ร้อยละ 30-35 โดยมีรายได้รวมในปี 2551 และ 2552
เป็นเงิน 2,138.46 และ 2,263.68 ล้านบาท ตามลำดับ

เป้าหมายในการประกอบธุรกิจ

วิสัยทัศน์

-   เป็นผู้นำในการผลิตหม้อแปลงไฟฟ้า แห่งภูมิภาคเอเชียอาคเนย์
    สามารถตอบสนองความต้องการของลูกค้า และยึ่ดมั่นในภาพลักษณ์ทีดีขององค์กร

พันธกิจ

-   มุ่งมั่นในการพัฒนาเทคโนโลยี และการผลิตอย่างมีประสิทธิภาพ
    เพื่อความเป็นหนึ่งในผู้ผลิตหม้อแปลงไฟฟ้า

-   พัฒนาบุคลกรทุกระดับ ให้มีความรู้ความสามารถ ด้วยการทำงานเป็นทีม เปี่ยมด้วยคุณภาพ
    รักษาคุณธรรม และการคำนึงถึงลูกค้า

-   สร้างมูลค่าเพิ่มแก่ผู้ถือหุ้น และรับผิดชอบต่อสังคม
    ตลอดจนปฏิบัติต่อผู้มีส่วนได้เสียทั้งหมดอย่างเป็นธรรม

การตลาด ภาวะอุตสาหกรรมและการแข่งขัน

ในปี 2552 ที่ผ่านมา ตลาด ภาวะอุตสาหกรรม และการแข่งขันของอุตสาหกรรมหม้อแปลงไฟฟ้า
โดยรวมยังคงมีการชะลอตัว เนื่องจาก ผลกระทบของวิกฤติเศรษฐกิจโลก
ทำให้ปริมาณการความต้องการใช้ไฟฟ้าของทั้งโลกและความต้องการหม้อแปลงไฟฟ้า
ชะลอตัวหรือลดลง ซึ่งมีผลให้การรับคำสั่งซื้อของโครงการใหญ่ทั้งในประเทศและต่างประเทศ
มีการชะลอตัวหรือลดลงด้วยเช่นกัน รวมถึง การเลื่อนการลงทุนโครงการขนาดใหญ่ 76
โครงการที่มาบตาพุด ในช่วงไตรมาสที่ 3 ของปี 2552 ทำให้บริษัทฯมียอดรับคำสั่งซื้อสำหรับปี
2552 เท่ากับ 1.31 พันล้านบาท และมูลค่างานคงเหลือ ณ.สิ้นธันวาคม 2552 อยู่ที่ 871.85
ล้านบาท เปรียบเทียบกับปี 2551 อยู่ที่ 2.38 พันล้านบาทและ 1.81 พันล้านบาท ตามลำดับ

แต่อย่างไรก็ตาม ในปี 2552 บริษัทฯ
ได้มีมีมาตรการติดตามสถานการณ์อย่างใกล้ชิดและปรับกลยุทธ์อย่างทันเหตุการณ์
รวมถึงการบริหารต้นทุนอย่างมีประสิทธิภาพ
การพัฒนาบุคคลากรอย่างต่อเนื่องให้มีศักภาพในการบริหารจัดการ และการพัฒนาศักภาพ ในการผลิต
โดยเฉพาะอย่างยิ่งหม้อแปลงขนาด 300 MVA 230 kV ประกอบกับทางการไฟ้ฟ้าทุกแห่ง
ได้ให้การสนับสนุนภาคอุตสาหกรรมของคนไทย และในปี 2552 บริษัทฯ
ได้รับพิจารณาให้มีคุณสมบัติตรงตามเงื่อนไขที่จะเข้าประมูลงานอย่างเป็นทางการจากการไฟฟ้าฝ่ายผลิตแห่งประเทศไทย
และ การไฟฟ้านครหลวง
ทำให้บริษัทมีศักยภาพในการแข่งขันโดยเฉพาะอย่างยิ่งในตลาดหม้อแปลงไฟฟ้าขนาดใหญ่
รวมถึงความพร้อมและโอกาสในการขยายฐานตลาดทั้งในประเทศและต่างประเทศด้วยผลิตภัณฑ์ที่มีคุณภาพเป็นที่ยอมรับทั้งในระดับชาติและนานาชาติ
และราคาที่เป็นธรรม และนโยบายในการรักษาสัดส่วนตลาดในต่างประเทศอยู่ที่ร้อยละ 30-35%

ในปี 2553 บริษัทฯ คาดว่าจะยังคงนโยบายข้างต้นอย่างต่อเนื่อง
พร้อมทั้งการเพิ่มการขยายตัวของงานบริการ และยังคงรักษากำไรขั้นต้นอยู่ที่ร้อยละ 20-25
ควบคู่กับการรักษาสัดส่วนตลาดให้อยู่ในระดับที่เหมาะสม และมาตรการด้านอื่นๆ
เพื่อเป็นการบริหารความเสี่ยงให้อยู่ในระดับที่ควบคุมได้ เพื่อการรักษาอัตราเติบโตของบริษัทฯ
อยู่ที่ร้อยละ 5-8

สรุปฐานะการเงินและผลดำเนินงาน

[]

บริษัทฯและบริษัทย่อย ยังคงได้รับความไว้วางใจจากลูกค้า มีรายได้จากการขายในปี 2552 จำนวน
2,263.68 ล้านบาท หรือเพิ่มขึ้นร้อยละ 5.85 จากปีก่อน และ มีกำไรขั้นต้น สำหรับปี 2551 และ
2552 อยู่ที่รัอยละ 27.97 และ 26.16 ตามลำดับ การที่กำไรขั้นต้นปรับลดตัวลงเนื่องจาก
ต้นทุนขายและบริการที่เพิ่มขึ้นจากเติบโตตามสัดส่วนของยอดขายซึ่งเป็นไปตามประมาณ
แต่อย่างไรก็ตาม บริษัทฯได้ดำเนินมาตรการ ในการปรับกลยุทธการเสนอราคา
และการควบคุมค่าใช้จ่ายในการขายและบริหารอย่างมีประสิทธิภาพ ทำให้ บริษัทฯและบริษัทย่อย
มีกำไรสุทธิ ปรับตัวดีขึ้น ในปี 2552 อยู่ที่ร้อยละ 9.75 เปรียบเทียบกับกับปี 2550 อยู่ที่ร้อยละ
9.54

ความเหมาะสมของโครงสร้างทุน ณ สิ้นปี 2551 และ 2552
บริษัทฯและบริษัทย่อยมีอัตราส่วนหนี้สินต่อส่วนของผู้ถือหุ้นเท่ากับ 1.88 และ 1.52 เท่า
ซึ่งบริษัทฯจะยังคงนโยบายในการรักษาสัดส่วนหนี้สินต่อส่วนของผู้ถือหุ้น ในระดับไม่เกิน 2.0 เท่า
เพื่อความมั่นคงในการดำเนินงาน และมีผลตอบแทนต่อผุ้ถือหุ้นอย่างเหมาะสม

(ผู้ลงทุนควรอ่านรายละเอียดในส่วนที่ 2 ก่อนตัดสินใจซื้อหลักทรัพย์)